
U  I M E  R E P U B L I K E  H R V A T S K E

R J E Š E NJ E


	Trgovački sud u Zagrebu, po višem sudskom savjetniku toga suda Domagoju Klinžić, u stečajnom predmetu povodom zahtjeva FINANCIJSKE AGENCIJE, za provedbu skraćenog stečajnog postupka nad dužnikom TENIS KLUB VRHOVEC U LIKVIDACIJI, Zagreb, OIB: 57966116532, dana 29. siječnja 2016.,


r i j e š i o   j e 


Odbacuje se prijedlog za otvaranje skraćenog stečajnog postupka nad dužnikom TENIS KLUB VRHOVEC U LIKVIDACIJI, Zagreb, OIB: 57966116532.


Obrazloženje

Dana 30. listopada 2015. godine Financijska agencija (dalje: FINA) podnijela je ovom sudu zahtjev za provedbu skraćenog stečajnog postupka nad TENIS KLUB VRHOVEC U LIKVIDACIJI, Zagreb, OIB: 57966116532, a temeljem čl. 429. i 444. Stečajnog zakona ("Narodne novine" broj 71/15; dalje: SZ).

Provjerom u registru udruga za dužnika, utvrđeno je da je dužnik danom 23. studenog 2011. u prestanku djelovanja zbog proteka dvostruko više vremena od vremena predviđenog za održavanje redovne sjednice skupštine, a ista nije održana, a kao postupak prestanka djelovanja udruge navedena je likvidacija. 

Odredbom čl. 3. stavak 1. SZ-a propisano je da se predstečajni i stečajni postupak mogu  provesti nad pravnom osobom i nad imovinom dužnika pojedinca, ako Zakonom nije drugačije određeno, a odredbom čl. 48. st.1.t. 3. Zakona o udrugama ("Narodne novine broj 74/2014; dalje: ZU) propisan je kao razlog za prestanak udruge protek dvostruko više vremena od vremena predviđenog za održavanje redovne sjednice skupštine, a ona nije održana. 

S tim u vezi, odredbom čl. 49. st. 1. ZU propisano je da se u slučaju iz članka 48. stavka 1. točaka 1., 3., 4. i 6. toga zakona (dakle i u konkretnom slučaju) provodi postupak likvidacije.

	Dakle, kako je ispunjen uvjet za brisanje dužnika sukladno odredbama Zakona o udrugama, to nije ispunjena pretpostavka iz čl. 428. st.1. redak 3. SZ-a za provođenjem skraćenog stečajnog postupka pa je valjalo odlučiti kao u izreci.

Zagreb, 29. siječnja 2016.

Viši sudski savjetnik:
                                                                                                                  Domagoj Klinžić


POUKA O PRAVNOM LIJEKU:
Protiv ovog rješenja sudskog savjetnika nezadovoljna stranka može uložiti žalbu u 2 (dva) primjerka, a podnosi se ovom sudu u roku od 8 dana od dana primitka rješenja. O žalbi sudskog savjetnika odlučuje sudac pojedinac ovog suda. (čl. 436. st. 1. i 2. SZ-a)


DNA:  1.  FINA na adresu

